[{"text_idx": "#000006", "text": "Kuid kahtlemata vo\u0303ib va\u0308ita, et hoolimata ettevalmistustest on nende oskuste rakendamine sundolukorras, nagu ka\u0308esoleva aasta kevad meile ka\u0308tte ma\u0308ngis, hoopis midagi muud. Eriti olukorras, kus ta\u0308nane 16\u201324-aastaste po\u0303lvkond (nn Z-generatsioon) ha\u0308gustab piirid virtuaalse ja fu\u0308u\u0308silise vahel, sest on valdavalt digitaalsete po\u0303liselanikena u\u0308les kasvanud ja mo\u0303istab neile pidevalt ka\u0308eulatuses olevat maailma ja erinevate kultuuride mo\u0303jusid selle mitmekesisusele. See on soodustanud noortes maailmakodaniku mo\u0303tteviisi ning globaalse kogukonna ja liikumiste arengut (nt Fridays for Future, March for Our Lives), kes avastab, tarbib, mo\u0303istab ja hindab la\u0308hedaste ja kaugete riikide kultuuri ja kogemusi ning osaleb algatustes, mis neid ko\u0308idab ja nende sotsiaalset na\u0308rvi liigutab. See kogemus ja kasvukeskkond julgustavad avatult ja sallivalt suhtuma endast erineva taustaga inimestesse, samastuma ja looma kontakti teadlikult mo\u0303nes muus kultuuris elava inimese vo\u0303i subkultuuriga. See po\u0303lvkond on empaatiline ja kuigi hoiab traditsioonilisest poliitikast ja osalusest pigem eemale, vo\u0303tab olulistes va\u0308a\u0308rtusku\u0308simustes seisukohti. Nad tunnetavad oma mo\u0303ju maailma ebao\u0303iglusele vastu astudes."}, {"text_idx": "#000007", "text": "Olukorras, kust end ta\u0308na noorsooto\u0308o\u0308 tegijate ja arendajatena leiame, peame po\u0303neva ja hariva virtuaalmaailmaga sammu pidamiseks ja resoneerumiseks mo\u0303istma nii noori, nende eelistusi kui ka nende seas populaarsemaid virtuaalseid keskkondi ja selles loodavat sisu, isegi, kui see omab u\u0308ha sagedamini allteksti, mille lugemisel vo\u0303ib u\u0308ht-teist to\u0303lkes kaduma minna. Iseenesest ju igati tavapa\u0308rane noorsooto\u0308o\u0308 po\u0303himo\u0303te, mis vo\u0303ib aga kriisiajal ringi rapsides tahaplaanile ja\u0308a\u0308da."}, {"text_idx": "#000020", "text": "Sel aastal tuli kevad teisiti ja ilmselt tuleb ka ja\u0308rgmisel aastal. Sellest to\u0303demusest olulisem on see, kuidas ja milliste lahendustega meie neile kevadetele edaspidi vastu astume."}]